Zvir

Zvir je lokalita na úpätí Eliášovky, známa ako gréckokatolícke mariánske pútnické miesto. Nachádza sa v Ľubovnianskej vrchovine asi 2,5 km severne od Litmanovej, v nadmorskej výške približne 820 metrov. Názov vznikol skomolením názvu Zvor, ktorý vyjadroval spájanie úbočí. Na Zvire sa nachádza liturgické miesto gréckokatolíckej cirkvi, kaplnka zjavenia. V rokoch 1990 – 1995 sa tu dvom miestnym dievčatám (Ivete Korčákovej a Kataríne Češelkovej) údajne zjavovala presvätá Bohorodička. Pútnické centrum na hore Zvir v Litmanovej je areálom Gréckokatolíckej cirkvi. Budovaný bol postupne pri pôvodnej Kaplnke nepoškvrnenej čistoty a Kaplnke zjavenia. V súčasnosti je tam aj Dom sv. Jozefa, Eucharistická kaplnka, Spovedný dom, Aula sv. Jána Pavla II., chodník votívnych prejavov vďaky a vďačnosti, Prameň sv. Jána Krstiteľa, Sviečková kaplnka a iné objekty.. Vatikán udelil pútnickému miestu na hore Zvir v Litmanovej Nihil Obstat, čo znamená, že cirkev dovolila, verejne vykonávať a šíriť duchovný rozmer zjavení Panny Márie, na tomto mieste. Slávnostné ohlásenie tohto významného dekrétu sa uskutočnilo v sobotu a nedeľu 2. – 3. augusta 2025. Galéria Referencie Iné projekty Commons ponúka multimediálne súbory na tému Zvir Externé odkazy Oficiálna webová stránka Oficiálna Facebook stránka O zjavení a pútnickom mieste na Zvire